EkBass/fiwiki-20250220-pages-articles huggingface dataset:
Janis Morweiser

Janis Morweiser (s. 15. helmikuuta 1991) on saksalainen uransa lopettanut yhdistetyn hiihtäjä. Yhdistetyn maailmancupissa Morweiser kilpaili ensimmäisen kerran Chaux-Neuvessa 16. tammikuuta 2010. Parhaimmillaan Morweiser on sijoittunut neljänneksi Kazakstanin Almatyssa 10. helmikuuta 2013 järjestetyssä suurmäen Gundersen-kilpailussa.http://data.fis- ski.com/dynamic/results.html?sector=NK&competitorid;=138414&raceid;=1641 Cupin kokonaistilanteessa Morweiser on parhaimmillaan sijoittunut sijalle 29 kerättyään kaudella 2012–2013 133 pistettä. == Lähteet == * http://data.fis- ski.com/dynamic/athlete- biography.html?competitorid=138414&sector;=NK&type;=st-WC === Viitteet === == Aiheesta muualla == *Janis Morweiserin kotisivut Luokka:Saksalaiset yhdistetyn hiihtäjät Luokka:Vuonna 1991 syntyneet Luokka:Elävät henkilöt
Sylwia Jaśkowiec

Sylwia Jaśkowiec (s. 1. maaliskuuta 1986) on puolalainen maastohiihtäjä, joka on yltänyt parisprintissä MM-pronssille. == Arvokilpailut == Liberecin MM- kilpailuissa 2009 Jaśkowiec oli sekä vapaan hiihtotavan sprintissä että 15 kilometrin yhdistelmäkilpailussa 30:s. Puolan viestijoukkueen mukana hän sijoittui kuudenneksi. Vancouverin olympialaisissa 2010 hän sijoittui 30 kilometrin perinteisen hiihtotavan yhteislähtökilpailussa 24:nneksi, 10 kilometrin vapaan hiihtotavan kilpailussa 28:nneksi ja 15 kilometrin yhdistelmäkilpailussa 34:nneksi. Val di Fiemmen MM-kilpailuissa 2013 Jaśkowiec oli parisprintissä yhdeksäs Agnieszka Szymańczakin kanssa ja 10 kilometrin vapaan hiihtotavan kilpailussa 48:s. Sotšin olympialaisissa 2014 hän oli Justyna Kowalczykin kanssa perinteisen hiihtotavan parisprintissä viides, viestissä kuudes, 30 kilometrillä 31:s ja sprintissä 62:s. Jaśkowiec saavutti Falunin MM-kilpailuissa 2015 Justyna Kowalczykin kanssa pronssia vapaan hiihtotavan parisprintissä. Hän sijoittui 10 kilometrin vapaan hiihtotavan kilpailussa 14:nneksi ja henkilökohtaisessa sprintissä 32:nneksi. Pyeongchangin olympialaisissa 2018 hän oli vapaan hiihtotavan parisprintissä Kowalczykin kanssa seitsemäs, viestissä neljännen osuuden hiihtäjänä kymmenes, 10 kilometrin vapaan hiihtotavan kilpailussa 24:s, 15 kilometrin yhdistelmähiihdossa 30:s ja henkilökohtaisessa perinteisen hiihtotavan sprintissä 37:s. == Maailmancup == Jaśkowiec kilpaili maastohiihdon maailmancupissa ensimmäisen kerran Nové Městossa tammikuussa 2004 sijoittuen vapaan hiihtotavan sprintissä 55:nneksi. Ensimmäiset maailmancupin pisteensä hän saavutti helmikuussa 2008 Liberecin 7,6 kilometrin vapaan hiihtotavan kilpailussa, jossa hän sijoittui 27:nneksi. Hänen paras sijoituksensa erillisessä henkilökohtaisessa maailmancupin kilpailussa on neljäs sija, jonka hän saavutti Szklarska Poręban vapaan hiihtotavan sprinttikilpailussa tammikuussa 2014. Tour de Skin 2013–2014 vapaan hiihtotavan prologissa hän sijoittui kolmanneksi. == Lähteet == Luokka:Puolalaiset maastohiihtäjät Luokka:Vuonna 1986 syntyneet Luokka:Elävät henkilöt
Beckmann-toisiintuminen

Beckmann-toisiintuminen on kemiallinen reaktio, jossa oksiimi toisiintuu muodostaen amidin. Beckmann-toisiintuminen on yksi tärkeimmistä tavoista valmistaa synteettisesti amideja. Erityisesti reaktiota käytetään syklisten amidien eli laktaamien synteeseissä. Erityisesti nylonin valmistuksessa tarvittavaa kaprolaktaamia valmistetaan suuria määriä Beckmann- toisiintumisella. Reaktio on nimetty löytäjänsä saksalaisen kemistin Ernst Otto Beckmannin mukaan. ==Olosuhteet ja mekanismi== Beckmann-toisiintuminen tapahtuu sekä suoraketjuisille että syklisille oksiimeille. Suoraketjuisten oksiimien tapauksessa tuote on suoraketjuinen amidi ja syklisistä oksiimeista muodostuu syklinen amidi eli laktaami ja samalla renkaan atomien lukumäärä kasvaa yhdellä. Beckmann-toisiintumisessa tarvitaan happokatalyytti. Happo voi olla proottinen, kuten rikkihappo, fosforihappo tai etikkahappo. Myös Lewis- happoja, kuten fosforipentakloridia, sulfuryylikloridia, alumiinikloridia tai rauta(III)kloridia, voidaan käyttää. Myös useat happokloridit ja anhydridit katalysoivat reaktiota. Beckmann-toisiintumisen ensimmäisessä vaiheessa happokatalyytti protonoi oksiimin hydroksyyliryhmän tehden siitä paremman lähtevän ryhmän. Tämän jälkeen hydroksyyliryhmä poistuu vetenä ja alkyyliryhmä siirtyy, jolloin avoketjuisista oksiimeista muodostuu nitriliumioni ja syklisistä oksiimeista syklinen karbokationi. Tyypillisesti siirtyvä ryhmä sijaitsee trans-asemassa alkuperäisen oksiimin hydroksyyliryhmään nähden. Muodostuva karbokationi tai nitriliumioni hydrolysoituu, jolloin muodostuu amidi. : ===Beckmann-fragmentaatio=== Jos oksiimin hydroksyyliryhmään nähden trans-asemassa oleva hiiliatomi on kvaternäärinen, eli siihen on liittynyt kovalenttisella sidoksella vain hiiliatomeja, voi tapahtua yhdisteen fragmentoituminen nitriiliksi. : ==Lähteet== == Aiheesta muualla == Luokka:Orgaaniset reaktiot
Ilkka Ylitalo

Ilkka Ylitalo (s. 11. helmikuuta 1989 Pattijoki) on suomalainen pesäpalloilija, joka edustaa Superpesiksessä pelaavaa Jyväskylän Kiriä, jota hän on edustanut vuodesta 2011 lähtien. Vuodet 2006-2011 Ylitalo edusti kasvattajaseuraansa Pattijoen Urheilijoita sekä Ykköspesiksessä pelannutta Ylivieskan Kuulaa. Ylitalo on ulkopelipaikaltaan koppari. Pelaamissaan 84 Superpesiksen runkosarjaottelussa Ylitalo on lyönyt seitsemän ja tuonut 65 juoksua sekä kerännyt 191 kärkilyöntiä. Pelaamissaan kahdeksassa Superpesiksen pudotuspeliottelussa Ylitalo on tuonut kolme juoksua ja kerännyt 18 kärkilyöntiä. == Saavutukset == === Pelaajana === * 1 SM-kulta: 2008 * 1 SM- hopea: 2006 == Lähteet == * http://jyvaskylankiri.fi/player/ylitalo-ilkka/ * http://www.pesiksenmaailma.fi/index.php/pelaajakortit?pelaajaid=4886&view;=pelaajakortti === Viitteet === Luokka:Suomalaiset pesäpalloilijat Luokka:Vuonna 1989 syntyneet Luokka:Elävät henkilöt
Kornelia Kubińska

Kornelia Kubińska (o.s. Marek, s. 3. elokuuta 1985) on puolalainen uransa lopettanut maastohiihtäjä, joka edusti AZS AWF Katowicea. Kubińska kilpaili maastohiihdon maailmancupissa ensimmäisen kerran Düsseldorfissa lokakuussa 2007 sijoittuen vapaan hiihtotavan sprintissä 58:nneksi. Ensimmäiset maailmancupin pisteensä hän saavutti helmikuussa 2008 Liberecin 7,6 kilometrin vapaan hiihtotavan kilpailussa, jossa hän sijoittui 25:nneksi. Hänen paras sijoituksensa henkilökohtaisessa kilpailussa on 23:s sija, jonka hän saavutti Otepään 10 kilometrin perinteisen hiihtotavan kilpailussa tammikuussa 2010. Liberecin MM-kilpailuissa 2009 Kubińska sijoittui 30 kilometrin vapaan hiihtotavan yhteislähtökilpailussa 20:nneksi ja 10 kilometrin perinteisen hiihtotavan kilpailussa 29:nneksi. Puolan viestijoukkueen mukana hän sijoittui kuudenneksi. Val di Fiemmen MM-kilpailuissa 2013 hän oli sekä 30 kilometrin perinteisen hiihtotavan yhteislähtökilpailussa että 15 kilometrin yhdistelmäkilpailussa 23:s. Puolan viestijoukkueen mukana hän sijoittui yhdeksänneksi. Vanvouverin olympialaisissa 2010 Kubińska oli ainut dopingista kiinni jäänyt urheilija. Hän sai kahden vuoden kilpailukiellon maansa hiihtoliitolta. Kubińska lopetti uransa maastohiihtäjänä keväällä 2017. == Lähteet == Luokka:Puolalaiset maastohiihtäjät Luokka:Vuonna 1985 syntyneet Luokka:Elävät henkilöt Luokka:Dopingrikkomuksesta tuomitut puolalaiset Luokka:Dopingrikkomuksesta tuomitut hiihtäjät
They Can’t Take That Away from Me

”They Can’t Take That Away from Me” on George Gershwinin säveltämä ja Ira Gershwinin sanoittama musiikkikappale, jonka esitti ensimmäisen kerran Fred Astaire vuoden 1937 elokuvamusikaalissa Saanko luvan? Kappaleesta tuli nopeasti suosittu, ja se nousi elokuvan ensi-iltavuonna listoille neljän eri artistin – Astairen, Ozzie Nelsonin, Tommy Dorseyn ja Billie Holidayn – esittämänä. Kappaleen ovat nauhoittaneet useat jazzartistit ja se luetaan yhdeksi tyylilajin standardeista. ”They Can’t Take That Away from Me” oli Gershwinien ainoa kappale, joka oli ehdolla Oscar-palkinnon saajaksi. == Lähteet == Luokka:Vuoden 1937 kappaleet Luokka:George Gershwinin säveltämät kappaleet Luokka:Ira Gershwinin sanoittamat kappaleet Luokka:Jazzstandardit
Paulina Maciuszek

Paulina Maciuszek (s. 2. syyskuuta 1985) on puolalainen uransa lopettanut maastohiihtäjä. Maciuszek kilpaili maastohiihdon maailmancupissa ensimmäisen kerran Bormiossa maaliskuussa 2008 sijoittuen vapaan hiihtotavan sprintissä 62:nneksi. Ensimmäiset maailmancupin pisteensä hän saavutti joulukuussa 2010 La Clusaz'n 15 kilometrin vapaan hiihtotavan yhteislähtökilpailussa, jossa hän sijoittui 21:nneksi. Parhaimmillaan hän on sijoittunut maailmancupissa sijalle 19 Szklarska Poręban 10 kilometrin perinteisen hiihtotavan kilpailussa tammikuussa 2014. Liberecin MM-kilpailuissa 2009 Maciuszek sijoittui Puolan viestijoukkueen mukana kuudenneksi. Oslon MM-kilpailuissa 2011 hän oli Puolan viestijoukkueen mukana kahdeksas. Val di Fiemmen MM-kilpailuissa 2013 hän oli Puolan viestijoukkueen mukana yhdeksäs sekä sijoittui 15 kilometrin yhdistelmäkilpailussa 28:nneksi. Vancouverin olympialaisissa 2010 Maciuszek sijoittui 30 kilometrin perinteisen hiihtotavan yhteislähtökilpailussa 28:nneksi. Maciuszek lopetti uransa maastohiihtäjänä joulukuussa 2014. == Lähteet == Luokka:Puolalaiset maastohiihtäjät Luokka:Vuonna 1985 syntyneet Luokka:Elävät henkilöt
Tälli

Tälli Oy on suomalainen perheyritys, joka valmistaa korkeapainelaminaattituotteita ja -komponentteja teollisuuden ja kuluttajien tarpeisiin. == Historia == Yhtiön perusti vuonna 1979 rakennuspuuseppä Ilkka Somppi puolisonsa Irja Sompin kanssa. Yrittäjällä itsellään oli ollut rakennusliike 1970-luvun alusta, jolloin hän aloitti öljykriisin aiheuttaman rakennustarvikepulan vuoksi ovien ja ikkunoiden valmistamisen oman rakennusliikkeen tarpeisiin. Yrityksen nimi ”Tälli” on vanhaa puusepänterminologiaa ja tarkoittaa nykykielellä asetetta. Aikanaan oli tehtaissa ja verstaissa usein oma ammattimies tekemässä koneille työstöasetetta. Tämä ”tälläri” laittoi koneen valmiiksi tuotantoajoa varten, ja koneistus voi alkaa, kun kone oli ”tällissä”. Ikkuna- ja ovituotanto jäi muutamassa vuodessa, ja yritys keskittyi kalusteiden valmistukseen. Massiivipuuhuonekaluvalmistus huipentui 1990-luvun lopussa. Ikean siirtäessä pois tuotantoaan pohjoismaista myös Tälli Oy muutti liiketoimintastrategiaansa korkeapainelaminaatin jatkojalostamiseen. Ensimmäiset laminaatista valmistetut sairaalakalusteet tulivat Tällin valmistukseen 1990-luvun puolivälissä. Ensimmäiset koneinvestoinnit korkeapainelaminaattituotantoon tehtiin 1999, jolloin pääpaino oli laivateollisuuden kalustekomponenteilla. Formica IKI Oy myy ja markkinoi Iki-levyn jatkojalosteita ja Tälli Oy valmistaa itse tuotteet. Seuraavien viiden vuoden aikana investoitiin koneisiin ja laitteisiin sekä varastotiloihin, ja tällöin luovuttiin vaiheittain massiivipuuhuonekaluvalmistuksesta ja keskityttiin Kolhossa toimivaan Formican IKI Oy:n yhteistyön kehittämiseen. Vuonna 2008 Formica IKI Oy muutti strategiaansa jatkojalosteliiketoiminnan suhteen ja keskittyi pelkän laminaatin valmistukseen Kolhossa. Tälli Oy:lle siirtyi nyt myös jatkojalosteliiketoiminnan kaupallinen puoli. Kaupallinen yhteistyö Starkin ja Puukeskuksen kanssa tiivistyi, kun kyseisistä tukkuliikkeistä tulee myös Tälli Oy:n viralliset jälleenmyyjät. TÄLLIOY valmistaa puuhun- ja korkeapainelaminaattiin pohjautuvia komponentteja sopimusvalmistajana asiakkaiden mallien ja toiveiden mukaisesti. Asiakkaina rakennus-, laiva-, erikois-, elintarvike-, konepajateollisuus sekä kalustevalmistajat. == Tuotteet == Korkeapainelaminaattia käytetään muun muassa korkean hygienian vaatimuksen kohteisiin, kuten sairaala- ja laboratorio kalusteisiin ja tiloihin. Helppohoitoisuutensa ja kestävyytensä ansiosta korkeapainelaminaatti soveltuu erinomaisesti myös koulu– ja päiväkotikäyttöön sekä julkitilasisustuksiin. Sisätiloissa käytettäviä laminaatti tuotemerkkejä ovat mm. Arpa Industriale S.p.a, Formica, Homapal. TÄLLIOY:n levykomponentteja käytetään muun muassa lasten leikkipuistokalusteissa, ympäristörakenteissa, julkisivu ja parvekerakenteissa sekä elintarviketeollisuuden laitteissa ja tiloissa. TÄLLIOY valmistaa ulkokäyttöön tarkoitettuja korkeapainelaminaattituotteita tuotemerkeillä VivixVivix , Trespa ja KronoArt. == Lähteet == == Aiheesta muualla == * Tälli Oy:n kotisivu * IKI-taso Luokka:Rakennusteollisuus Luokka:Suomalaiset perheyritykset
Minna Haka-Risku

Minna Eveliina Haka-Risku (o.s. Haronoja, s. 28. heinäkuuta 1977 Kiikka) on suomalainen kestävyysjuoksija. Hän edustaa Vammalan seudun Voimaa. Kalevan kisoissa Haka-Risku on saavuttanut 5 000 metrin juoksussa hopeaa vuonna 2013 ja 10 000 metrin juoksussa hopeaa 2013 ja pronssia 2014. Sisäratojen SM- kilpailuissa hän on saavuttanut hopeaa 3 000 metrin juoksussa ja kaksi pronssia 1 500 metrin juoksussa. Puolimaratonin SM-kilpailuista hänellä on kaksi pronssia. == Lähteet == Luokka:Suomalaiset kestävyysjuoksijat Luokka:Vuonna 1977 syntyneet Luokka:Elävät henkilöt
Agnieszka Szymańczak

Agnieszka Szymańczak (s. 11. marraskuuta 1984) on puolalainen entinen maastohiihtäjä. Szymańczak kilpaili maastohiihdon maailmancupissa ensimmäisen kerran Jällivaarassa marraskuussa 2010 sijoittuen 10 kilometrin vapaan hiihtotavan kilpailussa 83:nneksi. Ensimmäiset maailmancupin pisteensä hän saavutti helmikuussa 2012 Szklarska Poręban vapaan hiihtotavan sprintissä, jossa hän sijoittui 27:nneksi. Se on myös toistaiseksi hänen paras sijoituksensa maailmancupin henkilökohtaisissa kilpailuissa. Oslon MM- kilpailuissa 2011 Szymańczak sijoittui Puolan viestijoukkueen mukana kahdeksanneksi. Val di Fiemmen MM-kilpailuissa 2013 hän sijoittui sekä parisprintissä Sylwia Jaśkowiecin kanssa että Puolan viestijoukkueen mukana yhdeksänneksi. 15 kilometrin yhdistelmäkilpailussa hän sijoittui 27:nneksi. Hän lopetti uransa vuonna 2014. == Lähteet == Luokka:Puolalaiset maastohiihtäjät Luokka:Vuonna 1984 syntyneet Luokka:Elävät henkilöt
Jonna Anias

Jonna Helena Anias (s. 12. toukokuuta 1984 Kokkola) on suomalainen korkeushyppääjä. Hän edustaa Kristiinan Urheilijoita ja hänen valmentajanaan on vuodesta 2003 lähtien toiminut Reijo Jokela.http://www.tilastopaja.org/db/fi/atw.php?ID=3074 Kalevan kisoista Anias on voittanut korkeushypyn pronssia vuonna 2013.http://yle.fi/urheilu/rautasen_pronssikausi_kirkastui_kullaksi/6751692 Lisäksi hänellä on sisäratojen SM-kilpailuista kaksi hopeaa. Arvokisatasolla Anias on ollut Suomen edustajana alle 20-vuotiaiden Euroopan- messtaruuskilpailuissa Tampereella vuonna 2003 ollen viides sekä alle 23-vuotiaiden Euroopan-mestaruuskilpailuissa Erfurtissa vuonna 2005. Tuolloin hän oli kuudes.http://www.h-hetki.net/uutiset/jarjestotoiminta/monoselle- pronssia-kaikki-suomalaiset-pistesijoille == Lähteet == Luokka:Suomalaiset korkeushyppääjät Luokka:Vuonna 1984 syntyneet Luokka:Elävät henkilöt
Jenni Penttilä

Jenni Kristiina Penttilä (s. 9. maaliskuuta 1991 Kaustinen) on suomalainen moukarinheittäjä. Hän edustaa Kaustisen Pohjan-Veikkoja ja hänen valmentajanaan on vuodesta 2011 saakka toiminut Eero Yli-Soini. Kalevan kisoissa Penttilä on saavuttanut moukarinheitossa hopeaa vuonna 2014 ja pronssia vuosina 2013 ja 2015. Hän kilpaili myös Suomi–Ruotsi-maaottelussa 2014 ja 2015. Vuonna 2011 Penttilä sijoittui alle 20-vuotiaiden MM-kisoissa Monctonissa viidenneksi ja vuonna 2013 alle 23-vuotiaiden EM-kisoissa Tampereella yhdeksänneksi. Penttilän ennätys moukarinheitossa on 66,12 metriä Pudasjärveltä vuodelta 2014. == Lähteet == Luokka:Suomalaiset moukarinheittäjät Luokka:Vuonna 1991 syntyneet Luokka:Elävät henkilöt
Tampinkoski

Tampinkoski tarkoittaa seuraavia paikkoja Suomessa: * Koski Petäjävedellä * Koski Torniossa * Kulmakunta Akaassa * Paikannimi Urjalan Huhdissa Tarpianjoella * Virtaveden osa Porvoossa == Lähteet ==
Percinae

Percinae on Percoidei-alalahkoon ja ahvenien heimoon (Percidae) kuuluva kalojen alaheimo. ==Suvut== Alaheimoon kuuluu neljä sukua ja 12 lajia.http://www.fishbase.org/identification/SpeciesList.php?class=ℴ=&famcode;=306&subfamily;=Percinae FishBase. R. Froese ja D. Pauly (toim.). *Crystallaria *Gymnocephalus – Kiisket *Perca – Ahvenet *Percarina ==Lähteet== Luokka:Ahvenet
Laura Orgué

thumb|250px|Laura Orgué (45) ja Britta Johansson Norgren (22) Laura Orgué (s. 11. syyskuuta 1986 Barcelona) on espanjalainen maastohiihtäjä. Orgué kilpaili maastohiihdon maailmancupissa ensimmäisen kerran Aostanlaaksossa joulukuussa 2006 sijoittuen 10 kilometrin perinteisen hiihtotavan kilpailussa 68:nneksi. Ensimmäiset maailmancupin pisteensä hän saavutti helmikuussa 2008 Otepään perinteisen hiihtotavan kilpailussa, jossa hän sijoittui 30:nneksi. Parhaimmillaan hän on sijoittunut maailmancupin henkilökohtaisissa kilpailuissa 17:nneksi Szklarska Poręban 10 kilometrin perinteisen hiihtotavan yhteislähtökilpailussa tammikuussa 2014. Liberecin MM-kilpailuissa 2009 Orgué sijoittui 30 kilometrin vapaan hiihtotavan kilpailussa 28:nneksi. Oslon MM- kilpailuissa 2011 hän ei sijoittunut 30 parhaan joukkoon. Val di Fiemmen MM- kilpailuissa 2013 hän sijoittui sekä 10 kilometrin vapaan hiihtotavan kilpailussa että30 kilometrin perinteisen hiihtotavan yhteislähtökilpailussa 29:nneksi. Orgué on kilpaillut kolmissa olympialaisissa. Torinon olympialaisissa 2006 hän saavutti kaksi 63:tta sijoitusta ja Vancouverin olympialaisissa hän oli parhaimmillaan 15 kilometrin yhdistelmäkilpailussa 27:s. Sotšin olympialaisissa 2014 hän sijoittui parhaimmillaan 30 kilometrin vapaan hiihtotavan kilpailussa kymmenenneksi. == Lähteet == Luokka:Espanjalaiset maastohiihtäjät Luokka:Vuonna 1986 syntyneet Luokka:Elävät henkilöt
Alan Taylor (ohjaaja)

Alan Taylor on yhdysvaltalainen televisio- ja elokuvaohjaaja, joka on työskennellyt muun muassa usean HBO:n sarjan parissa. 1950-luvun lopulla syntynyt Taylor asui nuorena Ottawassa, Kanadassa. Valmistuttuaan peruskoulusta vuonna 1976 hän lähti opiskelemaan historiaa Toronton ja Columbian yliopistoihin. Akateemiset opinnot eivät kuitenkaan pidemmän päälle kiinnostaneet häntä, ja hän siirtyi New Yorkin yliopistoon opiskelemaan elokuva-alaa. Yksi Taylorin varhaisista elokuvista, Palookaville, kiinnitti Sopranos-televisiosarjan luojan David Chasen huomion ja Taylor palkattiin ohjaamaan joitakin sarjan jaksoja. Vuonna 2007 hän sai Emmy-palkinnon viimeisen tuotantokauden jaksosta ”Kennedy and Heidi”. Muita sarjoja, joihin Taylor on ohjannut jaksoja, ovat muun muassa Deadwood, Rooma, Mad Men, Boardwalk Empire ja Game of Thrones. Joulukuussa 2011 Taylor valittiin Marvelin supersankarielokuvan Thor: The Dark World ohjaajaksi korvaamaan tehtävään alun perin valittua Patty Jenkinsiä, jonka studio erotti kuun alussa. Elokuva sai ensi-iltansa marraskuussa 2013. Taylorin seuraava ohjaustyö oli viides Terminator-elokuva Terminator Genisys, jonka kuvaukset alkoivat huhtikuussa 2014. Hänen osallisuudestaan projektiin huhuttiin jo syyskuussa 2013. Elokuva sai ensi-iltansa kesäkuussa 2015. Seuraavaksi Taylor ohjasi Strugatskin veljesten tieteisromaaniin Stalker: Huviretki tienpientarelle perustuvan pilottijakson, mutta WGN America ei ottanut televisiosarjaa ohjelmistoonsa. Taylor palasi Game of Thronesin pariin sarjan seitsemännelle tuotantokaudelle oltuaan viimeksi mukana toisella kaudella. == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset televisio-ohjaajat Luokka:Syntymävuosi puuttuu Luokka:1950-luvulla syntyneet Luokka:Elävät henkilöt
Alan Taylor

Alan Taylor voi tarkoittaa ainakin seuraavia henkilöitä: * Alan Taylor, televisio- ja elokuvaohjaaja * Alan Taylor, brittiläinen kilpa-autoilija * Alan Taylor, yhdysvaltalainen historioitsija * Alan Taylor, Australian korkeimman oikeuden tuomari 1952–1969 * Alan D. Taylor, yhdysvaltalainen matemaatikko * Alan J. P. Taylor, brittiläinen historioitsija * Alan M. Taylor, yhdysvaltalainen taloustieteilijä.
Klemen Kosi

Klemen Kosi (s. 19. kesäkuuta 1991) on slovenialainen alppihiihtäjä, joka edustaa SK Branik Mariboria. Alppihiihdon maailmancupissa Kosi kilpaili ensimmäisen kerran Kranjska Goran pujottelussa maaliskuussa 2011. Ensimmäiset maailmancupin pisteensä hän saavutti tammikuussa 2013 oltuaan 14:s Wengenin superalppiyhdistetyssä. Kymmenen parhaan joukkoon hän sijoittui ensimmäisen kerran oltuaan seitsemäs niin ikään Wengenin superyhdistetyssä tammikuussa 2016. Se on myös toistaiseksi hänen paras sijoituksensa maailmancupissa. Schladmingin MM-kilpailuissa 2013 Kosi sijoittui superalppiyhdistetyssä 12:nneksi, supersuurpujottelussa 27:nneksi, syöksylaskussa 29:nneksi ja suurpujottelussa 31:nneksi. Sotšin olympialaisissa 2014 hän oli syöksylaskussa 24:s, supersuurpujottelussa 29:s ja suurpujottelussa 37:s. Vailin / Beaver Creekin MM-kilpailuissa 2015 hän sijoittui supersuurpujottelussa kymmenenneksi, alppiyhdistetyssä 16:nneksi ja suurpujottelussa 33:nneksi. Sankt Moritzin MM-kilpailuissa 2017 hän oli yhdistetyssä 22:s ja syöksylaskussa 24:s. Pyeongchangin olympialaisissa 2018 hän sijoittui alppiyhdistetyssä kymmenenneksi ja supersuurpujottelussa 25:nneksi. == Lähteet == Luokka:Slovenialaiset alppihiihtäjät Luokka:Vuonna 1991 syntyneet Luokka:Elävät henkilöt
Stephen Burgess

Stephen Burgess (s. 16. elokuuta 1982 Helsinki, Suomi) on suomalais- brittiläinen laulaja, lauluntekijä ja multi-instrumentalisti. Burgess perusti Crazy Machine -yhtyeen vuonna 2006 Aapo Salon ja Tuomas Kraftin kanssa. Hän lähti yhtyeestä vuonna 2009 ja aloitti seuraavana vuonna soolouran. Ensimmäinen äänite "The Decay Of Spring / Natural Born Killer" tehtiin Yhdysvalloissa muun muassa Slayer-yhtyeen äänittäjänä toimineen Bill Metoyerin kanssa. Demoalbumi julkaistiin lokakuussa 2012. Albumi äänitettiin Los Angelesissa, Yhdysvalloissa; Kööpenhaminassa, Tanskassa (muun muassa Metallican äänittäjänä toimineen Flemming Rasmussenin kanssa) sekä Suomessa (jossa äänittäjänä toimi Petri Helske). Burgess rahoitti, tuotti, sävelsi, sanoitti ja soitti kaikki soittimet albumilla itse. Burgess on yksi kolmesta Metallica-yhtyeen Suomen faniklubin perustaneista henkilöistä ja on sen johtaja. Burgess on lisäksi työskennellyt avustajana Salatut elämät tv- sarjassa, sekä toiminut mainostoimistossa. ==Aiheesta muualla== * Stephen Burgess DEMO soundcloud *The Finnish Metallica Local Chapter Luokka:Suomalaiset muusikot Luokka:Brittiläiset muusikot Luokka:Suomen britit Luokka:Vuonna 1982 syntyneet Luokka:Elävät henkilöt
New York City FC

New York City Football Club on yhdysvaltalainen jalkapalloseura, joka on pelannut Yhdysvaltain ja Kanadan korkeimmalla sarjatasolla Major League Soccerissa kaudesta 2015 alkaen. Sen kotipaikka on New Yorkin kaupunki samannimisessä osavaltiossa. New York City FC julkistettiin MLS:n 20. seuraksi 21. toukokuuta 2013. Seuran omistavat englantilainen jalkapalloseura Manchester City FC ja baseballseura New York Yankees. New York City FC on ensimmäinen New Yorkin kaupungin rajojen sisällä toimiva MLS-seura. New Yorkin metropolialueelta liigassa on ennestään New York Red Bulls, joka on kuitenkin koko historiansa ajan pelannut naapuriosavaltio New Jerseyn puolella. Seura pelaa ottelunsa Yankee Stadiumilla. == Joukkue == === Kokoonpano === Päivitetty: 22. joulukuuta 2023 == Lähteet == == Aiheesta muualla == * Seuran sivusto Luokka:Newyorkilaiset urheiluseurat Luokka:Yhdysvaltalaiset jalkapalloseurat
Ahvenet (suku)

Ahvenet (Perca) on ahvenien heimoon (Percidae) ja Percinae-alaheimoon kuuluva kalasuku. ==Lajit== Sukuun kuuluu kolme lajia:http://www.fishbase.org/identification/SpeciesList.php?class=ℴ=&famcode;=306&subfamily;=Percinae&genus;=Perca FishBase. R. Froese ja D. Pauly (toim.). *Perca flavescens Mitchill, 1814 – Kelta-ahven *Perca fluviatilis Linnaeus, 1758 – Ahven *Perca schrenkii Kessler, 1874 ==Lähteet== Luokka:Ahvenet
Philomena

Philomena on vuonna 2013 ensi-iltansa saanut Stephen Frearsin ohjaama brittiläinen draamaelokuva. Se kertoo tosi tarinan Philomena Leestä, joka etsi kadonnutta poikaansa yli 50 vuotta. Sen pääosissa ovat Judi Dench ja Steve Coogan. Elokuva sai ensi-iltansa Venetsian elokuvajuhlilla vuonna 2013, jossa Steve Coogan ja Jeff Pope palkittiin parhaan käsikirjoituksen palkinnolla. Suomessa elokuvan ensi-ilta oli 31. tammikuuta 2014. Elokuva sai neljä Oscar -ehdokkuutta kategorioissa: paras elokuva, naispääosa (Judi Dench), sovitettu käsikirjoitus ja musiikki. Elokuva sai kolme Golden Globe -ehdokkuutta kategorioissa: paras draamaelokuva, naispääosa (Dench) ja käsikirjoitus. Elokuva sai neljä BAFTA-ehdokkuutta ja voitti lopulta parhaasta sovitetusta käsikirjoituksesta. == Näyttelijät == == Vastaanotto == === Arvostelut === Rotten Tomatoes -sivuston mukaan kriitikoiden arvosteluista 92% oli positiivisia perustuen 171 arvosteluun.http://www.rottentomatoes.com/m/philomena/ Episodi Jouni Vikman Filmitähti Päivi Laajalahti Film-O-Holic Lumi Tirronen Helsingin Sanomat Anna Möttölä Iltalehti Tuomas Riskala Ilta-Sanomat Taneli Topelius Metro Tero Toivanen MTV Tuuve Aro === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus British Academy Film Awards Elokuva British Academy Film Awards Brittielokuva British Academy Film Awards Naispääosa Judi Dench British Academy Film Awards Sovitettu käsikirjoitus Steve Coogan ja Jeff Pope Golden Globe Draamaelokuva Golden Globe Naispääosa draamaelokuvassa Judi Dench Golden Globe Käsikirjoitus Steve Coogan ja Jeff Pope Oscar Elokuva Oscar Naispääosa Judi Dench Oscar Sovitettu käsikirjoitus Steve Coogan ja Jeff Pope Oscar Musiikki Alexandre Desplat Screen Actors Guild Awards Naispääosa Judi Dench == Lähteet == == Aiheesta muualla == * * Philomena Box Office Mojossa * Philomena Rotten Tomatoesissa * Philomena Metacriticissä Luokka:Vuoden 2013 brittiläiset elokuvat Luokka:Brittiläiset draamaelokuvat Luokka:Stephen Frearsin ohjaamat elokuvat Luokka:BAFTA Film Award -palkitut elokuvat Luokka:Kristinuskosta kertovat elokuvat
Valmis mihin vaan

Valmis mihin vaan on rap-artisti Petri Nygårdin seitsemäs, 15. marraskuuta 2013 julkaistu studioalbumi. Se nousi parhaimmillaan Suomen virallisen albumilistan 26. sijalle. Kaikista singleistä kuvattiin musiikkivideot. == Kappaleet == # # # # # (mukana Emel) # (mukana Brat Wurst) # # (mukana Jukka Poika) # # # # # # (mukana Toni Wirtanen) # (mukana Petri Nygård) # (mukana Petri Nygård) == Lähteet == Luokka:Petri Nygårdin albumit Luokka:Vuoden 2013 albumit
North American Hockey League

North American Hockey League, usein pelkästään NAHL, on Yhdysvalloissa pelattava juniorijääkiekkoliiga. Sitä ei pidä sekoittaa samannimiseen entiseen North American Hockey Leagueen. Se perustettiin vuonna 1975. NAHL on vanhin ja suurin juniorijääkiekkoliiga koko Yhdysvalloissa. Sen mestaruuspokaalin nimi on Robertson Cup. Vuodesta 1975 NAHL oli 6–12 joukkueen liiga, joka sijoittui Keskilänteen. Vuonna 2003 se yhdistyi lakkautetun America West Hockey Leaguen kanssa muodostaen 19 joukkueen liigan. Joukkueiden määrä on sittemmin kasvanut nykyiseen 24:ään. ==Joukkueet== Kaudella 2014–2015 NAHL:ssä pelasi yhteensä 24 joukkuetta neljässä eri divisioonassa. Keskinen divisioona Keskinen divisioona Keskinen divisioona Keskinen divisioona Keskinen divisioona Keskinen divisioona Keskinen divisioona Keskinen divisioona Joukkue Kaupunki Areena Aberdeen Wings Aberdeen, Etelä-Dakota Odde Ice Center Austin Bruins Austin, Minnesota Riverside Arena Bismarck Bobcats Bismarck, Pohjois-Dakota V.F.W. Sports Center Brookings Blizzard Brookings, Etelä-Dakota Larson Ice Center Minot Minotauros Minot, Pohjois-Dakota Maysa Arena Keskilännen divisioona Keskilännen divisioona Keskilännen divisioona Keskilännen divisioona Keskilännen divisioona Keskilännen divisioona Keskilännen divisioona Keskilännen divisioona Joukkue Kaupunki Areena Coulee Region Chill Onalaska, Wisconsin Onalaska OmniCenter Fairbanks Ice Dogs Fairbanks, Alaska Big Dipper Ice Arena Kenai River Brown Bears Soldotna, Alaska Soldotna Sports Center Minnesota Magicians Richfield, Minnesota Richfield Ice Arena Minnesota Wilderness Wenatchee, Washington Northwoods Credit Union Arena Wenatchee Wild Sioux Falls, Etelä-Dakota Town Toyota Center Pohjoinen divisioona Pohjoinen divisioona Pohjoinen divisioona Pohjoinen divisioona Pohjoinen divisioona Pohjoinen divisioona Pohjoinen divisioona Pohjoinen divisioona Janesville Jets Janesville, Wisconsin Janesville Ice Arena Johnstown Tomahawks Johnstown, Pennsylvania Cambria County War Memorial Arena Michigan Warriors Flint, Michigan Perani Arena and Event Center Port Huron Fighting Falcons Port Huron, Michigan McMorran Place Springfield Jr. Blues Springfield, Illinois Nelson Center Soo Eagles Sault Ste. Marie, Michigan Pullar Stadium Eteläinen divisioona Eteläinen divisioona Eteläinen divisioona Eteläinen divisioona Eteläinen divisioona Eteläinen divisioona Eteläinen divisioona Eteläinen divisioona Amarillo Bulls Amarillo, Texas Amarillo Civic Center Corpus Christi IceRays Corpus Christi, Texas American Bank Center Lone Star Brahmas North Richland Hills, Texas NYTEX Sports Centre Odessa Jackalopes Odessa, Texas Ector County Coliseum Rio Grande Valley Killer Bees Hidalgo, Texas State Farm Arena Topeka RoadRunners Topeka, Texas Landon Arena Wichita Falls Wildcats Wichita Falls, Texas Kay Yeager Coliseum *
Esirippu. Poirotin viimeinen juttu

Esirippu. Poirotin viimeinen juttu () on Agatha Christien 1940-luvun alussa kirjoittama salapoliisikirja, jonka päähenkilönä on Hercule Poirot. Christie kirjoitti Esiripun toisen maailmansodan aikana turvatakseen tyttärelleen elannon, mikäli itse kuolisi pommituksessa. Käsikirjoitus suljettiin kassakaappiin ja julkaistiin vasta 1975 juuri ennen Christien kuolemaa. Christie "tappoi" Poirot’n, jottei hänen salapoliisilleen kävisi kuten Sherlock Holmesille eli joku toinen kirjailija kirjoittaisi kirjoja samalla hahmolla.Esirippu. Kirjan julkaiseminen sai New York Timesin julkaisemaan etusivullaan Poirot’n kuolinilmoituksen, joka on sittemmin jäänyt ainoaksi laatuaan kyseisessä lehdessä.Haining, Peter. Agatha Christie: Murder in Four Acts (p. 17). Virgin Books 1990; ISBN 1-85227-273-2. Poirot's obituary in the New York Times. , archive.org == Juoni == Poirot’n viimeinen tarina sijoittuu sinne, mistä kaikki alkoi – englantilaiseen Styles Courtin majataloon. Poirot’n ystävä Hastings toimii kirjan minä-kertojana. Poirot houkuttelee Hastingsin paikalle ja pian tämä saa kuulla todellisen syyn: Poirot sanoo tietävänsä talossa olevan murhaajan ja lisäksi tietää, kuka kyseinen murhaaja on, mutta ei tiedä, kenet tämä aikoo murhata. Poirot pyytää Hastingsia tarkkailemaan ympäristöään ja keksimään murhattavan muttei kerro hänelle murhaajan henkilöllisyyttä. Poirot itse ei enää tähän pysty, koska hän joutuu halvaantuneena olemaan pyörätuolissa ja kärsii lisäksi vakavista sydänoireista. Poirotin ohjauksessa Hastings yrittää yhdistellä johtolankoja. Hyväuskoinen Hastings ei kuitenkaan halua ajatella pahaa muista kuin vihaamastaan casanovasta, joka vaikuttaa olevan liian kiinnostunut Hastingsin tyttärestä Judithista. Onko tämä sinisilmäisyys vaaraksi tutkimuksille? Murhasiko murhaaja myös Poirot’n, joka löytyy kuolleena huoneestaan ilman sydänlääkkeitään? Vasta epilogissa kaikki tapahtumat valkenevat Hastingsille, ja tämä järkyttyy oikeutetusti kaikista käänteistä. == Henkilöt == * Hercule Poirot, belgialainen salapoliisi * Kapteeni Arthur Hastings, Poirot’n ystävä ja Judithin isä * Curtiss, Poirot'n uusi palvelija * Tri John Franklin, tutkimuskemisti * Barbara Franklin, tämän halvaantunut vaimo * Judith Hastings, Franklinin laboratorioapulainen ja kapteeni Hastingsin itsenäinen tytär * Hoitaja Craven, hoitaa Barbara Franklinia * Sir William Boyd Carrington, entinen kuvernööri * Majuri Allerton, casanova * Colonel Toby Luttrell, Styles Courtin omistaja * Mrs Daisy Luttrell, tämän vaimo * Elizabeth Cole * Stephen Norton * George, Poirot’n entinen palvelija == Sovitukset == Esirippu laskee (2013) on Hercule Poirot -televisiosarjan (Agatha Christie's Poirot) viimeinen osa. Siinä David Suchet on Poirot ja Hugh Fraser esittää Hastingsia. Esirippua ei ole aikaisemmin filmatisoitu. == Lähteet == == Aiheesta muualla == * Esirippu. Kirja-arvostelu. Luokka:Agatha Christien romaanit Luokka:Brittiläiset rikosromaanit Luokka:Salapoliisiromaanit Luokka:Vuoden 1975 kirjat
Aberdeen Wings

Aberdeen Wings on yhdysvaltalainen, Etelä-Dakotan Aberdeenin kaupungista kotoisin oleva juniorijääkiekkojoukkue joka pelaa tällä hetkellä North American Hockey Leaguen keskisessä divisioonassa. Se aloitti toimintansa vuonna 2010. Joukkue pelaa kotipelinsä Odde Ice Centerissä. Wingsin ensimmäinen päävalmentaja oli Pete Sauer. Sauer lopetti päävalmentajana joulukuussa 2012 ja siirtyi liiketoiminnan johtajaksi, sen jälkeen päävalmentajana on toiminut väliaikaisesti Garret Strot kunnes Travis Winter palkattiin vuonna 2013. Luokka:North American Hockey League
Sitruunahapero

Sitruunahapero (Russula citrinochlora) on haperoiden sukuun kuuluva sienilaji. == Ulkonäkö == Lakki on nuorena kupera, vanhemmiten se laakenee ja tulee lopulta hieman suppilomaisen muotoiseksi. Se on väriltään kellanvihreä tai hieman ruskean sävyinen. Kun se on kostea, se on tahmea. Heltat ovat valkoisia. Myös malto on valkoista. == Elinympäristö == Sitruunahaperoa esiintyy kosteissa kuusimetsissä ja tunturikoivikoissa. == Lähteet == Luokka:Haperot
Austin Bruins

Austin Bruins on yhdysvaltalainen juniorijääkiekkojoukkue, jonka kotikaupunki on Austin Minnesotasta. Bruins pelaa tällä hetkellä North American Hockey Leaguen keskisessä divisioonassa, ja joukkueen kotiareena on Riverside Arena. Luokka:North American Hockey League
Badrinath

Badrinath voi tarkoittaa seuraavia: * Badrinath, kaupunki Uttarakhandissa Intiassa ** Badrinathin temppeli, temppeli Badrinathissa * Badrinath, intialainen elokuva vuodelta 2011 * S. S. Badrinath (s. 1940), intialainen Chennaissa sijaitsevan Sankara Nethralaya -silmäsairaalan perustaja * Subramaniam Badrinath (s. 1980), intialainen kriketinpelaaja.
Disavowed

Disavowed on hollantilainen death metal -yhtye, joka perustettiin Amsterdamissa vuonna 2000. Vuonna 2000 yhtye julkaisi demon Point of Few, minkä jälkeen yhtye solmi levytyssopimuksen Unique Leader Recordsin kanssa. Disavowedin esikoisalbumi, Perceptive Deception, julkaistiin heinäkuussa 2001. Yhtyeen kokoonpano koki muutoksen tammikuussa 2006 rumpali Robbert Vrijenhoekin jäätyä tauolle vanhan rannevamman puhkeamisen vuoksi. Tuuraavaksi rumpaliksi liittyi Dirk Janssen. Vrijenhoekin rannevamma ei kuitenkaan parantunut, ja hän jätti molemmat yhtyeensä Disavowedin sekä Pyaemian lopullisesti. Tämän jälkeen Janssen lähti yhtyeestä ja vakituiseksi jäseneksi liittyi Arsebreedin Romain Goulon. Ilman levy-yhtiötä ollut Disavowed solmi levytyssopimuksen hollantilaisen Neurotic Recordsin kanssa elokuussa 2006. Toinen studioalbumi, Stagnated Existence, julkaistiin toukokuussa 2007. Tammikuussa 2020 yhtye ilmoitti solmineensa sopimuksen Brutal Mind -levy- yhtiön kanssa. Yhtyeen kolmas studioalbumi Revocation of the Fallen julkaistiin saman vuoden heinäkuun 31. päivä. == Jäsenet == * Gerben van der Bij – kitara (2000–) * Robbe Kok – laulu (2000–) * Nils Berndsen – basso (2001–) * Daniel van der Broek – kitara (2001–) * Kevin Foley – rummut (2010–) === Entiset jäsenet === * Robbert Vrijenhoek – rummut (2000–2005) * Joel Sta – kitara, laulu (2000) * Dirk Janssen – rummut (2005–2006) * Romain Goulon – rummut (2006–2009) * Morten Løwe Sørensen – rummut (2009–2010) == Diskografia == * * * * == Lähteet == == Aiheesta muualla == * Yhtyeen kotisivu * * Luokka:Alankomaalaiset death metal -yhtyeet Luokka:Brutaalit death metal -yhtyeet
Kaarnikkarousku

Kaarnikkarousku (Lactarius brunneoviolaceus) on rouskujen sukuun kuuluva sienilaji. Sillä on hedelmäinen, lähinnä setrin tuosua muistuttava tuoksu. == Ulkonäkö == Lakki on nuorena kupera, vanhemmiten se laakenee ja muuttuu koveraksi. Sen reuna kääntyy sisäänpäin. Se on väriltään ruskeanvioletti tai viininpunaharmaa. Sen pinta on joskus kiiltävä, joskus nukkamainen ja tahmea. Heltat ovat yleensä valkoisia tai kermanvärisiä, mutta niitä kosketettaessa niihin tulee punaviolettia sävyä. Malto on valkoista. == Elinympäristö == Kaarnikkarouskua esiintyy puronvarsilla. Se on sopeutunut kylmiin ja vuoristoisiin oloihin. == Lähteet == Luokka:Rouskut
Halo of Gunfire

Halo of Gunfire on yhdysvaltalainen deathcore/death metal -yhtye, joka perustettiin Kaliforniassa vuonna 2006. Yhtye on julkaissut demon, EP:n sekä studioalbumin. Esikoisalbumi Conjuring the Damned julkaistiin heinäkuussa 2010. == Jäsenet == * Logan Bennett – laulu * Blake Bennett – kitara * Daniel Anderson – bassokitara * Taylor Bennett – rummut === Entiset jäsenet === * Mike Mostachetti – kitara * Kenneth Ashman – kitara * Calan Martinez – kitara * Maxwell McCoy – laulu == Diskografia == * * * == Lähteet == == Aiheesta muualla == * * Luokka:Yhdysvaltalaiset death metal -yhtyeet Luokka:Yhdysvaltalaiset deathcoreyhtyeet
Erkki Lehtinen (historioitsija)

Erkki Antero Lehtinen (6. elokuuta 1929 Hollola – 16. huhtikuuta 2015 JyväskyläKeskisuomalainen 19.4.2015.) oli suomalainen historioitsija ja professori. Hän valmistui ylioppilaaksi 1950, filosofian kandidaatiksi 1954, lisensiaatiksi 1957 ja tohtoriksi 1961. Väitöskirja käsitteli hallituksen yhtenäistämispolitiikkaa Suomessa 1600-luvulla. Jyväskylän yliopiston Suomen historian apulaisprofessoriksi hän tuli 1969. Hän julkaisi Lapuan ja Suur- Ulvilan historian sekä tutkimuksen Suomen varhaishistorian ja ristiretkikauden kuvasta uskonpuhdistus- ja suurvalta-aikana (1968). 1980-luvulla hän kävi tunnettua julkista debattia professori Heikki Ylikankaan kanssa nuijasodan syistä ja osallistui samalla tavalla puukkojunkkari-ilmiön historiallisten syiden arviointiin. Jäätyään eläkkeelle 1993 Lehtinen siirtyi runoilijaksi. Runoja on julkaistu kokoelmassa Suostuuko suvantoon virta (Minerva Kustannus Oy, Jyväskylä, 2006)Historian emeritusprofessorista tuli runoilija Osmo Pekonen 10.10.2006 Keskisuomalainen. == Lähteet == Luokka:Jyväskylän yliopiston professorit Luokka:Suomalaiset historioitsijat Luokka:Vuonna 1929 syntyneet Luokka:Vuonna 2015 kuolleet Luokka:Suomalaiset professorit
Fólkakirkjan

Fólkakirkjan on Färsaarten valtionkirkko, ja se erosi omaksi yhteisökseen vuonna 2007, kun se irtautui Tanskan kansankirkosta. Samana vuonna kirkon ensimmäiseksi piispaksi valittiin Jógvan Friðriksson. Vuonna 2022 siihen kuuluu noin 78 prosenttia Färsaarten asukkaista eli 41 857. Tämä tarkoittaa lievää kasvua kirkon jäsenmäärässä. Fólkakirkjan on maailman pienimpiä valtionkirkkoja. Kirkko jäljittää historiansa noin vuoteen 1000, jolloin kristinusko saapui Färsaarille ja syrjäytti skandinaavisen muinaisuskon. == Lähteet == == Aiheesta muualla == *Kotisivut Luokka:Färsaarelainen kulttuuri Luokka:Valtionkirkot
Erkki Lehtinen

Erkki Lehtinen -nimisiä henkilöitä ovat: * Erkki Lehtinen (1926–2015), suomalainen historioitsija, professori ja runoilija * Erkki Lehtinen (s. 1948), suomalainen jalkapalloilija.
Z8 GND 5296

z8_GND_5296 on galaksi, jonka löytämistä koskeva tutkimus julkaistiin 24. lokakuuta 2013 Nature-lehdessä. Se löydettiin Hubble-avaruusteleskoopin ja Keck I -teleskoopin ottamien kuvien avulla. Galaksi on kaukaisin ja vanhin tällä hetkellä tunnettu galaksi. Sen punasiirtymäksi mitattiin spektroskooppisesti 7,51, mikä on suurin koskaan luotettavasti mitattu galaksin punasiirtymä. Galaksista saapuva valo on 13,1 miljardia vuotta vanhaa, eli se nähdään sellaisena miltä se näytti 700 miljoonaa vuotta alkuräjähdyksen jälkeen. Maailmankaikkeuden laajenemisesta johtuen se sijaitsee kuitenkin nyt noin 30 miljardin valovuoden päässä Maasta. Galaksi on erittäin nopean tähtien muodostumisen aluetta: siinä syntyy uusia tähtiä jopa 150 kertaa nopeammin kuin Linnunradalla, eli noin 300 Auringon massan verran vuodessa. Sen massa on noin 1−2 % Linnunradan massasta. == Lähteet == == Aiheesta muualla == *A galaxy rapidly forming stars 700 million years after the Big Bang at redshift 7.51. Alkuperäinen tutkimus Nature-lehdessä. Luokka:Galaksit
Kontion sissit

Kontion sissit on Reino Lehväslaihon kirjoittama sotaromaani. Kontion sissit on julkaistu myös Veikko Honkasen lukemana äänikirjana. == Juoni == Kapteeni Kontion sissikomppania saa Vienan rintamalla syksyllä 1943 tehtäväkseen tuhota vihollisen viisi taistelukorsua käsittävän kenttävartion. Öinen isku onnistuu, mutta paluumatkalla käydään monia taisteluita. Komppaniaan kuuluvat kapteeni Kontion lisäksi esimerkiksi koltta Matti Rahka ja Rytkösen veljekset. == Lähteet == * http://www.wsoy.fi/kirjat/-/product/no/9789510355671 * http://www.adlibris.com/fi/product.aspx?isbn=9510356034 Luokka:Reino Lehväslaihon teokset Luokka:Vuoden 2009 kirjat
Rillitanssija

Rillitanssija (Piprites griseiceps) on rillitanssijoiden heimoon kuuluva varpuslintu. ==Levinneisyys== Rillitanssijaa tavataan Keski-Amerikassa. Lajia on kuvattu harvinaiseksi, mutta sen kannankehitys on vakaa. Sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Rillitanssijat
Kirjosiipitanssija

Kirjosiipitanssija (Piprites chloris) on rillitanssijoiden heimoon kuuluva varpuslintu. ==Levinneisyys== Kirjosiipitanssijaa tavataan laajalla alueella Etelä-Amerikan pohjoisosissa sekä erillään mantereen itäosissa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Rillitanssijat
Mustalakkitanssija

Mustalakkitanssija (Piprites pileata) on rillitanssijoiden heimoon kuuluva varpuslintu. ==Levinneisyys== Mustalakkitanssijaa tavataan Argentiinassa ja Brasiliassa. Sen kannaksi arvioidaan 4 200–22 000 yksilöä. Laji on luokiteltu silmälläpidettäväksi, koska se on vähenemässä elinympäristöjen tuhoutumisen takia. ==Elintavat== Muatalakkitanssija elää vuoristometsissä. Sitä tavataan joskus sekaparvissa muiden lintujen kanssa. Laji käyttää ravinnokseen niveljalkaisia, erityisesti toukkia, ja hedelmiä. ==Lähteet== Luokka:Rillitanssijat Luokka:Uhanalaiset linnut
Niinivuoren kalliomaalaus

Niinivuoren kalliomaalaus sijaitsee Savitaipaleessa Lennusjärven itärannalla sen kapeimmalla kohdalla Luumäen rajan tuntumassa Etelä-Karjalassa. Maalaus on ajoitettu kivikaudelle. == Kallio ja sen sijainti == Maalaus on Niinivuoren jyrkän kallioseinämän hieman ulospäin kaartuvan osan alla. Maalauksen kohdalla, joka on noin 1,5 metrin korkeudella, kallio on hyvin sileää. Läheisellä pellolla on löytynyt kvartsi-iskoksia, mutta sitä ei ole varmistettu, liittyykö ne maalaukseen. == Maalaus == Maalaus käsittää pari ihmishahmoa. Vasemmanpuoleinen hahmo seisoo jalat leveällä ja kädet ylös koholla. Se on noin 20 senttimetriä korkea. Oikeanpuoleinen hahmo on epäselvä ja vaikeasti hahmoteltava. Sekin vaikuttaa koukkupolviselta ja käsiään ylöspäin kohottavalta ihmishahmolta. ==Lähteet== * Luukkonen, Ismo: Niinivuori * ===Viitteet=== Luokka:Suomen kalliomaalaukset Luokka:Savitaipaleen historia
Neurotic Records

Neurotic Records on alankomaalainen itsenäinen äärimetallin julkaisuihin toimintansa keskittävä levy-yhtiö. Sen perusti vuonna 2003 Tilburgissa Ruud Lemmen. Kesällä 2007 Neurotic teki sopimuksen yhdysvaltalaisen Willowtip Recordsin kanssa yhtiön tuotannon julkaisemisesta Yhdysvalloissa Willowtipin alamerkillä Willowtip/Neurotic. == Yhtyeet == * Disavowed * Flesh Made Sin * Kronos * The New Dominion * Visceral Bleeding === Entiset yhtyeet === * Arsebreed * Corpus Mortale * Panzerchrist * Prostitute Disfigurement * Psycroptic * Ruins * Sauron * Spawn of Possession * Ulcerate == Lähteet == == Aiheesta muualla == * Neurotic Records metal-archives.com -sivustolla Luokka:Alankomaalaiset levy-yhtiöt Luokka:Death metal -levy-yhtiöt
Eero Miettinen

Eero Miettinen (s. 1954)Opettajamatrikkeli 1973-2003 , Taideteollinen korkeakoulu. Viitattu 7.4.2014. on suomalainen teollinen muotoilija ja Aalto- yliopiston taiteiden ja suunnittelun korkeakoulun professori. Miettinen kirjoitti ylioppilaaksi Apollon lukiosta Helsingissä vuonna 1973 ja valmistui teolliseksi muotoilijaksi Taideteollisesta korkeakoulusta vuonna 1980. Hän työskenteli 1979–1984 teollisena muotoilijana Oy Sisu-Auto Ab:ssä, jossa hän suunnitteli terminaalitraktoreita ja kuorma-autoja. Oy Saab-Valmet Ab:n muotoilupäällikkönä toimiessaan 1985–1998 Miettinen vastasi muun muassa avoautojen konsepti- ja vuosimallimuotoilusta. Nokian muotoilujohtajana Miettinen toimi 1998 –2009, minkä jälkeen hän on toiminut Suomen Muototoimisto Oy:n toimitusjohtajana. Eero Miettinen on opettanut muotoilua Taideteollisessa korkeakoulussa 1980–2009 ja Teknillisessä korkeakoulussa 1995–2009. Miettinen toimii professorina Aalto-yliopiston taideteollisessa korkeakoulussa ja Lahden Muotoiluinstituutissa. Hän on opettanut ja luennoinut myös lukuisissa muiden maiden yliopistoissa. Miettinen nimettiin vuoden teolliseksi muotoilijaksi 1994 ja Kaj Franck -palkinnon saajaksi 2001.Kaj Franck -muotoilupalkinto 2001: Teollinen muotoilija Eero Miettinen Vuonna 2008 hänet nimitettiin Teknillisen korkeakoulun tekniikan kunniatohtoriksi. ==Lähteet== ==Aiheesta muualla== *Eero Miettisen arkisto Elinkeinoelämän keskusarkistossa *Eero Miettisen haastattelu 2007 (englanniksi) Luokka:Sisu Luokka:Suomalaiset muotoilijat Luokka:Nokian henkilöstö Luokka:Aalto-yliopiston professorit Luokka:Suomalaiset professorit Luokka:Vuonna 1954 syntyneet Luokka:Elävät henkilöt
Type 61 (panssarivaunu)

Type 61 (jap. ろくいちしきせんしゃ taikka 61式戦車?) on japanilainen taistelupanssarivaunu. Sitä on käyttänyt Japanin itsepuolustusvoimat. Vaunutyypin suunnittelu aloitettiin vuonna 1955. Tuotanto alkoi 1961, mistä tyyppinimikin juontuu. Tuotanto päättyi vuonna 1975, jolloin oli valmistettu noin 560 vaunua. Vaunutyypin pääase oli 90 mm rihlattu kanuuna. Apuaseina olivat 7,62 ja 12,7 mm konekiväärit. Jälkimmäinen oli tarkoitettu ilmapuolustukseen. Type 61:n seuraajia olivat Type 74 sekä Type 90, jonka tulemisen myötä tämä tyyppi poistettiin palveluskäytöstä. Type 61 oli aikanaan korvannut sekä M4 Sherman:it että M24 Chaffee:t JGSDF:ssa eli Japanin itsepuolustusvoimien maajoukoissa.http://science.howstuffworks.com/type-61-main-battle-tank.htm (Viitattu 28.10.2013) ==Lähteet== == Aiheesta muualla == *http://science.howstuffworks.com/type-61-main-battle-tank.htm Luokka:Japanin asevoimat Luokka:Japanilaiset taistelupanssarivaunut
Niilo Peltola

Niilo Juhani Peltola (30. marraskuuta 1915 Lammi – 16. heinäkuuta 2008 Helsinki) oli suomalainen englantilaisen filologian professori. Peltola pääsi ylioppilaaksi 1934 Hämeenlinnan lyseosta, suoritti Helsingin yliopistossa filosofian kandidaatin tutkinnon 1941 ja väitteli siellä tohtoriksi 1956. Peltola toimi aluksi englannin kielen opettajana Munkkiniemen yhteiskoulussa, Helsingin normaalilyseossa ja Jyväskylän normaalilyseossa. Hän oli Helsingin yliopistossa 1961–1964 assistenttina, dosenttina ja apulaisprofessorina. Viimeksi Peltola toimi Jyväskylän kasvatusopillisen korkeakoulun ja Jyväskylän yliopiston englantilaisen filologian professorina. Peltolasta tuli Suomalaisen tiedeakatemian jäsen 1978. == Teoksia == * The compound epithet and its use in American poetry from Bradstreet through Whitman. Väitöskirja. Annales Academiae scientiarum Fennicae. Series B, 105. Suomalainen tiedeakatemia, Helsinki 1956 == Lähteet == * * Rissanen, Matti: Niilo Peltolan muistokirjoitus. Helsingin Sanomat 16.7.2008. Luokka:Suomalaiset professorit Luokka:Suomalaiset kielitieteilijät Luokka:Jyväskylän yliopiston professorit Luokka:Vuonna 1915 syntyneet Luokka:Vuonna 2008 kuolleet
Orakkaat

Orakkaat on ryhmä sieniä, jotka eivät muodosta yleisesti määriteltyä tarkkaa taksonomista ryhmää. Sen sijaan ne ovat ryhmä ominaisuuksiltaan samankaltaisia sieniä. Niitä yhdistää se seikka, että lakin alapinta on täynnä piikkejä. Joillakin orakkailla piikit ovat neulasmaisia, toisilla litteitä. Osa orakkaista on jalallisia, osa kääpämäisiä. Orakkaista tunnetuimpia on vaaleaorakas (Hydnum repandum). Joissakin yhteyksissä rusko-orakasta (Hydnum rufescens) pidetään vaaleaorakkaan kanssa samana lajina. Vaaleaorakas on kermanvalkoinen tai roosansävyinen. Rusko-orakas on lähinnä oranssinruskea. Edellä mainitut ovat hyviä ruokasieniä. Muita jalallisia orakkaslajeja ovat lakritsiorakas (Bankera fuligineoalba), tuliorakas (Hydnellum auratile), karvasorakas (Hydnellum peckii) ja tuoksuorakas (Hydnellum suaveolens). Muita orakkaita ovat kääpämäiset kääpäorakas (Climacodon septentrionalis) ja tupasorakas (Hericium cirrhatum) sekä ulkonäöltään korallia muistuttava koralliorakas (Hericium coralloides). == Katso myös == *Valeorakas == Lähteet == *